**แบบเสนอโครงการอาสาประชารัฐ**

**ปีงบประมาณ 2563**

1. **ชื่อโครงการ** การถ่ายทอดความรู้ เสริมสร้างกิจกรรม และพัฒนาอุปกรณ์สำหรับคัดกรองและส่งเสริมพัฒนาการเด็กปฐมวัยของศูนย์พัฒนาเด็กเล็กบ้านข้าวหลาม ตำบลกมลไสย

โครงการใหม่ เริ่มต้น ปีงบประมาณ พ.ศ. 2563 ถึง ปีงบประมาณ พ.ศ. 2563

**2. เหตุผลและความจำเป็น**

จากผลการสำรวจระดับสติปัญญาเด็กนักเรียนไทย ปี 2554 รายจังหวัด แบ่งเป็น 3 กลุ่มจังหวัด ตามค่าเฉลี่ยระดับสติปัญญา พบว่า จังหวัดส่วนใหญ่ นักเรียนมีค่าเฉลี่ย IQ ต่ำกว่าเกณฑ์ (38 จังหวัด) และส่วนใหญ่อยู่ในจังหวัดภาคอีสาน เด็กอายุต่ำกว่า 6 ปี สามารถอ่านหนังสือได้ เพียงร้อยละ 60.2 เท่านั้น โดยการดำเนินการให้เกิดการพัฒนาตามวัยที่เหมาะสม เราทำได้โดยการเฝ้าระวัง คัดกรอง และส่งเสริมพัฒนาการของเด็ก อย่างต่อเนื่อง ด้วยกระบวนการ ซึ่ง 7 ข้อที่ควรรู้เกี่ยวกับการส่งเสริมพัฒนาการเด็กมีดังนี้ ข้อ 1. อาหาร (ธาตุเหล็ก และไอโอดีน) 2. การให้เด็กได้ฝึกทำกิจกรรมด้วยตนเอง 3. การเลือกของเล่นเด็ก ต้องเลือกให้เหมาะสมกับอายุ 4. การตอบสนองของพ่อแม่ เมื่อเด็กแสดงพฤติกรรมก้าวร้าว 5 การเล่านิทาน สร้างสังคมได้ด้วยการอ่าน 6. การเลี้ยงลูกให้สูงดี สมส่วน และฟันดี และ 7. หากพบว่าลูกมีพัฒนาการล่าช้าจงตระหนักไว้ว่า เราสามารถกระตุ้นให้เด็กกลับคืนเป็นปกติได้ด้วยตนเองหรือให้ อสม. ร่วมกับผู้ปกครองช่วยกันกระตุ้นพัฒนาการเด็ก แต่หากฝึกพัฒนาการแล้วภายใน 1 เดือน เด็กยังไม่สามารถ ทำได้พ่อแม่ควรนำบุตรหลานของท่านมาพบหมอ เพื่อช่วยฝึก และกระตุ้นให้เด็กมีพัฒนาการตามเกณฑ์อายุอย่างเร่งด่วน

เด็กปฐมวัยคือวัยตั้งแต่แรกเกิดจนถึง 6 ปี ซึ่งจัดได้ว่าเป็นระยะที่สำคัญที่สุดของชีวิตมนุษย์ทั้งด้าน ร่างกาย จิตใจ สังคม บุคลิกภาพ โดยเฉพาะอย่างยิ่งด้านสติปัญญา และพัฒนาการต่างๆ ทั้งนี้คลินิกตรวจพัฒนาการจึงมีความสำคัญอย่างยิ่งในการคัดกรองประเมินพัฒนาการเด็กตามช่วงวัย ซึ่งหากพบพัฒนาการสงสัยล่าช้าจะได้ให้คำแนะนำพ่อแม่หรือผู้ปกครองในการส่งเสริมและกระตุ้นพัฒนาการเด็กได้อย่างเหมาะสม แต่ผู้ปกครองยังไม่เห็นความสำคัญในการนำเด็กมามาประเมินพัฒนาการเท่าที่ควร เนื่องจากขาดปัจจัยหลายๆอย่าง เช่น วันนัดประเมินพัฒนาการที่มองเห็นได้ยากและไม่ชัดเจนหรือเด็กส่วนใหญ่ไม่มีคู่มือเฝ้าระวังและส่งเสริมพัฒนาการเด็กปฐมวัยประจำตัวจึงทำให้ผู้ปกครองไม่ทราบว่าในแต่ละช่วงวัยเด็กควรมีพัฒนาการในแต่ละด้านอย่างไรบ้าง ผู้ปกครองจึงไม่ได้ตระหนักถึงความสำคัญในการนำเด็กมาประเมินพัฒนาการตามช่วงวัย จากรายงานผลการดำเนินงานพัฒนาการเด็กตามเกณฑ์มาตรฐานตั้งแต่ ปี 2559-2562 (1 ต.ค.-31 พ.ค.2562) ใน HDC จังหวัดกาฬสินธุ์มีแนวโน้มผลลัพธ์การดำเนินงานพัฒนาการเด็กตามเกณฑ์มาตรฐานส่วนใหญ่ดีขึ้นและในปี 2562 บรรลุเป้าหมายทุกตัวชี้วัด พบว่า เด็กอายุ 0-5 ปี มีพัฒนาการสมวัย ร้อยละ 90.50, 95.60, 97.30 และ 91.89 ตามลำดับ เมื่อพิจารณารายตัวชี้วัดผลลัพธ์ พบว่า มีแนวโน้มสูงขึ้นและบรรลุเป้าหมายทุกตัวชี้วัด ได้แก่ 1) เด็กอายุ 0-5 ปี ได้รับการคัดกรองพัฒนาการ ร้อยละ 14.38, 89.66, 93.42 และ 95.83 ตามลำดับ 2) เด็ก 0-5 ปี ได้รับการคัดกรองพัฒนาการพบสงสัยล่าช้า ร้อยละ 18.89, 21.50, 26.95 และ 27.66 ตามลำดับ และ 3) เด็กอายุ 0-5 ปี ที่มีพัฒนาการสงสัยล่าช้าได้รับการติดตาม ร้อยละ 53.99, 80.64, 77.59 และ 94.47 ตามลำดับ เมื่อวิเคราะห์ผลการดำเนินงานรายอำเภอ ทั้ง 18 อำเภอ พบว่า 1) เด็กอายุ 0-5 ปี ได้รับการคัดกรองพัฒนาการผ่านค่าเป้าหมายเกือบทุกอำเภอ ยกเว้น อ.สหัสขันธ์ (89.33%) และ อ.หนองกุงศรี (85.69%) โดยอำเภอที่มีผลงานสูงสุด 3 ลำดับแรก คือ อ.ฆ้องชัย (99.77%) อ.ท่าคันโท (99.33%) และ อ.ห้วยผึ้ง (๙๙.๐๑%) 2) เด็กอายุ 0-5 ปี ได้รับการคัดกรองพัฒนาการพบสงสัยล่าช้าผ่านเป้าหมายทุกอำเภอ โดยอำเภอที่มีผลงานสูงสุด 3 ลำดับแรก คือ อ.ฆ้องชัย (34.11%) อ.สหัสขันธ์ (33.63%) และ อ.ร่องคำ (32.73%) และ 3) เด็กอายุ 0-5 ปี ที่พัฒนาการสงสัยล่าช้าได้รับการติดตามกระตุ้นผ่านหมายเกือบทุกอำเภอ ยกเว้นคือ อ.สหัสขันธ์ (89.91%) อ.ร่องคำ (88.89%) อ.สามชัย (88.49%) อ.คำม่วง (89.35%) อ.หนองกุงศรี (86.23%) และ อ.กุฉินารายณ์ (86.84%) โดยอำเภอที่มีผลงานสูงสุด 3 ลำดับแรก คือ อ.นามน (99.04%) อ.เมือง (98.66%) และ อ.กมลาไสย (98.39%) ในพื้นที่ๆ ผลงานไม่บรรลุค่าเป้าหมายเนื่องจากมีการปรับเปลี่ยนบุคลากรผู้รับผิดชอบ (ย้ายไป/ มารับงานใหม่) ทำให้ขาดความต่อเนื่องของการดำเนินงาน การลงรายงานข้อมูลในระบบไม่ทันตามรอบเวลา และไม่สามารถติดตามเด็กได้เนื่องจากเด็กไม่อยู่ในพื้นที่เพราะติดตามผู้ปกครองไปทำงานต่างจังหวัด

การบริหารศูนย์พัฒนาเด็กเล็กของเทศบาลในจังหวัดกาฬสินธุ์ ดำเนินการตาม พระราชบัญญัติกำหนด

แผนและขั้นตอนการกระจายอำนาจให้แก่องค์กรปกครอง ส่วนท้องถิ่น พุทธศักราช 2542 ซึ่งออกตามรัฐธรรมนูญแห่งราชอาณาจักรไทย พุทธศักราช 2550 ได้บัญญัติอำนาจหน้าที่ในองค์กรปกครองส่วนท้องถิ่น ทุกประเภท รับผิดชอบการจัดบริการสาธารณะให้แก่ประชาชนในพื้นที่ ซึ่งรวมถึงการจัดการศึกษา ด้วย และพระราชบัญญัติการศึกษาแห่งชาติพุทธศักราช 2542 และที่แก้ไขเพิ่มเติม (ฉบับที่ 2) พ.ศ. 2545 มาตรา 41 ได้บัญญัติให้องค์การปกครองส่วนท้องถิ่น มีสิทธิ จัดการศึกษาระดับใดก็ได้ตามความพร้อมความเหมาะสมและความต้องการของ ประชาชนให้ท้องถิ่นนั้นๆ ตามที่กฎหมายบัญญัติการจัดการศึกษา ในฐานะหน่วยงาน ซึ่งมีภารกิจหน้าที่รับผิดชอบด้านการพัฒนาเด็กตามระเบียบกฎหมายที่กล่าวมาแล้ว นั้น ซึ่งปัจจุบันเทศบาลในจังหวัดกาฬสินธุ์มีศูนย์พัฒนาเด็กเล็กทั้งสิ้น 207 แห่ง ใน 18 อำเภอ โดยเป็นศูนย์พัฒนาเด็กเล็กที่มีความแตกต่างกัน ทั้งในด้านศักยภาพ บุคลากรและงบประมาณ จึงประสบปัญหาต่างๆ หลายด้าน โดยเฉพาะปัญหาด้าน การดำเนินงานการบริหาร

มหาวิทยาลัยราชภัฏมหาสารคามเป็นอุดมศึกษานอกเหนือภารกิจหลักเพื่อการผลิตบัณฑิตหลากลายสาขา และ ยังถูกกำหนดให้เป็นสถาบันอุดมศึกษาเพื่อให้บริการวิชาการตามยุทธศาสตร์ชาติ ในพื้นที่จังหวัดมหาสารคาม และจังหวีดกาฬสินธุ์ โดยมหาวิทยาลัยเองมีความพร้อมด้านมีบุคลากรที่มีความเชี่ยวชาญที่หลากหลายศาสตร์ หากพิจารณาการศึกษาวิจัย สำรวจ รวมถึงการบริการวิชาเรื่องการให้บริการการพัฒนาการเด็กปฐมวัยซึ่งมหาวิทยาลัยให้ทำการศึกษาวิจัยตั้งแต่ปี พ.ศ. 2550 เป็นต้นมา เคยมีงานวิจัยที่ได้ดำเนินการไปแล้วเช่น การพัฒนารูปแบบการเรียนการสอนศูนย์พัฒนาเด็กเล็กองค์กรปกครองส่วนท้องถิ่น โดยใช้ภูมิปัญญาท้องถิ่น (2553) โดยทัศนีย์ นาคุณทรง และทีมงานคณะครุศาสตร์ รวมไปถึงงานวิจัย และสร้างองค์ความรู้ด้านการพัฒนาเด็กปฐมวัยจำนวนมาก นอกจากนี้สาขาสาธารณสุขชุมชน คณะวิทยาศาสตร์และเทคโนโลยี ก็ได้ผลิตผลงานวิจัย และนวัตกรรมการดูแลสุขภาพสำหรับเด็กปฐม และผู้สูงอายุ เพื่อพัฒนาคุณภาพชีวิตประชาชน โดย ภญ.ดร.อรนุช วงศ์วัฒนาเสถียร และทั้ง 2 คณะ ยังได้เข้าร่วมกับกับสำนักบริการวิชาการ ให้บริการวิชาการในด้านการดูแลสุขภาพเด็กปฐมวัย และผู้สูงวัยจนถึงปัจจุบัน

**3. วัตถุประสงค์และตัวชี้วัดความสำเร็จ OKR (Objective and Key Results)**

การดำเนินการวิจัยนี้เพื่อการถ่ายทอดความรู้ เสริมสร้างกิจกรรม และพัฒนาอุปกรณ์สำหรับคัดกรองพัฒนาเด็กปฐมวัยตามช่วงอายุ 0 - 5 ปี ให้กับผู้ปกครองเด็กของศูนย์พัฒนาเด็กเล็กบ้านข้าวหลาม ตำบลกมลไสย จังหวัดกาฬสินธุ์ โดยการมีส่วนร่วมของครูศูนย์ฯ ผู้ปกครองนักเรียน บุคลากรจากสำนักงานสาธารณสุขอำเภอกมลาไสย อาจารย์จากมหาวิทยาลัยราชภัฏมหาสารคาม และนักศึกษาในหลักสูตรที่มีความเชี่ยวชาญ ที่มีการดำเนินการให้ครบทุกช่วงอายุ โดยจำแนกตามช่วงอายุตั้งแต่แรกเกิดถึงอายุ 5 ป 11 เดือน 29 วัน ให้เกิดการการพัฒนา 5 ด้านของเด็กปฐมวัย ตามคู่มือเฝ้าระวังและส่งเสริมพัฒนาการเด็กปฐมวัย (DSPM) ดังนี้ 1) Gross motor (GM) หมายถึง พัฒนาการด้านการเคลื่อนไหว 2) Fine Motor (FM) หมายถึง พัฒนาการด้านกล้ามเนื้อมัดเล็กและสติปัญญา 3) Receptive Language (RL) หมายถึง พัฒนาการด้านการเข้าใจภาษา 4) Expressive Language (EL) หมายถึง พัฒนาการด้านการใช้ภาษา และ 5) Personal and Social (PS) หมายถึง พัฒนาการด้านการช่วยเหลือตนเองและสังคม โดยวัตถุประสงค์ และตัวชี้วัดความสำเร็จคือ

1. เพื่อถ่ายทอดความรู้ และเสริมสร้างกิจกรรม สำหรับคัดกรองพัฒนาเด็ก ในทักษะทั้ง 5 ด้าน ตามช่วงอายุ
2. เพื่อศึกษาพัฒนาอุปกรณ์เพื่อนำไปใช้การคัดกรองพัฒนาเด็ก โดยสามารถผลิตขึ้นได้อย่างง่ายจากวัตถุดิบในท้องถิ่นที่ นำไปใช้กับการพัฒนาของเด็ก ในทักษะทั้ง 5 ด้าน ตามช่วงอายุ
3. เพื่อให้เกิดการถ่ายทอดความรู้ และการบูรณาการระหว่างหน่วยงานของรัฐ เพื่อการศึกษาวิจัยการพัฒนาการของเด็กปฐมวัยตามช่วงอายุ
4. เพื่อให้อาจารย์ และให้นักศึกษาได้นำความรู้ได้ไปบูรณาการกับการวิจัย สร้างงานวิจัย นวัตกรรม และศิลปวัฒนธรรม ในการบูรณาการท้องถิ่นโดยประชากรในพื้นที่ได้มีส่วนร่วม

**4. เป้าหมายของโครงการ (Outputs)**

การดำเนินการวิจัยกำหนดเป้าหมายของโครงการเพื่อมุ่งศึกษาพัฒนาการเด็กปฐมวัยให้เป็นไปคู่มือพัฒนาการตามช่วงอายุของกระทรวงสาธารณสุข โดยการถ่ายทอดความรู้ เสริมสร้างกิจกรรม และพัฒนาอุปกรณ์สำหรับคัดกรองพัฒนาเด็กปฐมวัย ของเด็กศูนย์พัฒนาเด็กเล็กบ้านข้าวหลาม ตำบลกมลไสย ให้เด็กมีพัฒนาตามเกณฑ์เกินร้อยละ 90 โดยเป้าหมายการวิจัยที่กำหนดในวัยช่วงอายุ 9 เดือน คือการพัฒนาการของเด็กเรื่องการ **1) กระตุ้นประสาทสัมผัส**  **2)** **เสริมกล้ามเนื้อเป็นอุปกรณ์** และ **3) การพัฒนาเพื่อเสริมสติปัญญา** ช่วงอายุเด็ก 18 เดือน ช่วงวัยนี้ดำเนินกิจกรรมพัฒนาเด็กเรื่อง 1) **เสริมสร้างกล้ามเนื้อและการประสานสัมพันธ์** 2) การ**เสริมสร้างความคิดและสติปัญญา** ช่วงอายุเด็ก 30 เดือนเป้าหมายคือการพัฒนาเพื่อ 1) **พัฒนาเสริมกล้ามเนื้อและการประสานสัมพันธ์** 2) **การเสริมความคิดและสติปัญญา**  และ 3) **การพัฒนาของการเสริมบทบาทสมมติ** และอายุเด็ก 42 เดือนควรมี 1) **การพัฒนาเสริมกล้ามเนื้อและการประสานสัมพันธ์**  2) **มีการเสริมความคิดและสติปัญญา** และ 3) **การส่งเสริมให้เกิดการพัฒนาบทบาทสมมติตามวัย** โดยกระบวนวิจัยผ่านกิจกรรมที่เกิดจากการบูรณาด้านปฐมวัย ด้านสาธารณสุข และศิลปะวัฒนธรรมร่วมกัน และนอกจากนี้ยังรวมถึงการใช้อุปกรณ์สำหรับการคัดกรองการพัฒนาการเด็กที่ผู้ปกครอง และชุมชนร่วมกันสร้างขึ้น โดยใช้วัสดุในชุมชน

**5. กลุ่มเป้าหมายของโครงการ (Target group)**

กลุ่มเป้าหมายของโครงการคือ ผู้ปกครองนักเรียนปฐมวัยได้รับการถ่ายทอดความรู้ความเข้าใจการพัฒนาการและการสร้างอุปกรณ์เพื่อคัดกรองพัฒนาการของเด็ก และเด็กปฐมวัยของศูนย์พัฒนาเด็กเล็ก บ้านข้าวหลาม ตำบลกมลาไสย ได้รับการส่งเสริมด้วยกิจกรรมที่บูรณาการขึ้น และการได้ใช้อุปกรณ์ที่สร้างขึ้นจากวัตถุดิบในชุมชนสำหรับการคัดกรองถึงพัฒนาการเด็กปฐมวัย

**6. ตัวชี้วัดเป้าหมายโครงการ (Outputs) และตัวชี้วัดผลลัพธ์ (Outcomes)**

**ตัวชี้วัดเป้าหมาย**

| **ผลผลิต** | **ตัวชี้วัด** | **ค่าเป้าหมาย** |
| --- | --- | --- |
| การบูรณาการระหว่างสาขา | จำนวนสาขาวิชาที่เข้าร่วม | อย่างน้อย 3 สาขา |
| การร่วมกันเป็นเครือข่ายของหน่วยงานรัฐ | จำนวนหน่วยงานรัฐที่ร่วมวิจัย | อย่างน้อย 2 หน่วยงาน |
| บทความวิชาการ | การตอบรับการตีพิมพ์ | อย่างน้อย 2 บทความ |

**ตัวชี้วัดผลลัพธ์ (Outcomes)**

| **ตัวชี้วัด** | | **ค่าเป้าหมาย** |
| --- | --- | --- |
| เชิงปริมาณ | จำนวนเด็กเข้าร่วมโครงการ  รูปแบบกิจกรรม  อุปกรณ์คัดกรองพัฒนาตามวัย | ร้อยละ 80  มากกว่า 4 กิจกรรม  มากกว่า 20 ชิ้น |
| เชิงคุณภาพ | การพัฒนาของเด็กตามวัย | ร้อยละ 90 ขึ้นไป |
| เชิงเวลา | ชุมชนใช้เวลาร่วมกันมากขึ้น | 15 ชั่วโมง/สัปดาห์ |
| เชิงต้นทุน/ค่าใช้จ่าย | ลดงบประมาณซื้ออุปกรณ์คัดกรอง | 1500 บาท/เดือน |

**7. กิจกรรม – วิธีดำเนินการ (Activity)**

| **ลักษณะกิจกรรม** | **กิจกรรม** | **วิธีการดำเนินงาน** |
| --- | --- | --- |
| การบูรณาความรู้ระหว่างศาสตร์ และมหาวิทยาลัยราชภัฏมหาสารคามเข้าไปมีส่วนร่วมในชุมชน | 1. การถ่ายทอดความรู้พัฒนาการเด็ก 2. การสร้างกิจกรรมให้เด็กสำหรับส่งเสริมพัฒนาการของเด็ก 3. การสร้างอุปกรณ์สำหรับคัดกรองพัฒนาการเด็กปฐมวัย | 1. การสำรวจข้อมูลจากศูนย์พัฒนาเด็กเล็ก พื้นที่ บ.ข้าวหลาม ต.กมลาไสย 2. กำหนดแผนการถ่ายทอดให้ความรู้ กำหนดกิจกรรม และลักษณะอุปกรณ์ที่สำคัญเพื่อการคัดกรองพัฒนาการเด็กปฐมวัย 3. การให้ความรู้ การนำกิจกรรมไปดำเนินการและสร้างอุปกรณ์สำหรับคัดกรองพัฒนาตามช่วงวัยของเด็กปฐมวัย 4. ทำการประเมินผลการดำเนินโครงการ |

**8. ตัวชี้วัดกิจกรรม (ใส่ตัวชี้วัดตามกิจกรรมที่ระบุไว้โดยละเอียด และจำแนกออกเป็น 4 กลุ่มกิจกรรม ได้แก่ การพัฒนา การวิจัย การบริการวิชาการ การอบรมสัมมนา)**

| **กิจกรรม** | **ตัวชี้วัดกิจกรรม** |
| --- | --- |
| การสร้างอุปกรณ์สำหรับคัดกรองพัฒนาการเด็กปฐมวัย | 1. จำนวนเด็กเล็กที่ได้รับการส่งเสริมเพื่อพัฒนาการตามช่วงอายุ 2. ร้อยละครอบครัวผู้ปกครองเด็กเล็กของบ้านข้าวหลาม มหาวิทยาลัยราชภัฏมหาสารคามเข้ามาให้ความรู้ กำหนดกิจกรรม และร่วมสร้างอุปกรณ์การคัดกรองพัฒนาเด็กจากวัตถุดิบในชุมชน 3. จำนวนนักศึกษาที่เข้าร่วมนำความรู้ไปบูรณาการเพื่อยกระดับคุณภาพชีวิตของชุมชน 4. จำนวนรายวิชาในหลักสูตรที่ถูกนำไปบูรณาการเพื่อยกระดับคุณภาพชีวิตของชุมชน |

**9. ระยะเวลาดำเนินการ**

ระยะเวลาโครงการ 4 เดือน

**แผนการดำเนินงาน (ปีที่เริ่มต้น – สิ้นสุด)**

| **ปี**(งบประมาณ) | **กิจกรรม** | **1** | **2** | **3** | **4** | **ร้อยละของกิจกรรมในปีงบประมาณ** |
| --- | --- | --- | --- | --- | --- | --- |
| 2563 | การสำรวจข้อมูลจากศูนย์พัฒนาเด็กเล็ก พื้นที่  บ.ข้าวหลาม ต.กมลาไสย |  |  |  |  | 10 |
| 2563 | กำหนดแผนการถ่ายทอดให้ความรู้ กำหนดกิจกรรม และลักษณะอุปกรณ์ที่สำคัญเพื่อการคัดกรองพัฒนาการเด็กปฐมวัย |  |  |  |  | 20 |
| 2563 | การให้ความรู้ การนำกิจกรรมไปดำเนินการและสร้างอุปกรณ์สำหรับคัดกรองพัฒนาตามช่วงวัยของเด็กปฐมวัย |  |  |  |  | 50 |
| 2563 | ทำการประเมินผลการดำเนินโครงการ |  |  |  |  | 20 |

**10. งบประมาณดำเนินการ**

| **ประเภทงบประมาณ** | **รายละเอียด** | **งบประมาณ (บาท)** |
| --- | --- | --- |
| งบดำเนินการ : ค่าตอบแทน | ค่าตอบแทนวิทยากร (4 คน x 600 บาท x 6 ชม. x 10 ครั้ง)  ค่าเบี้ยเลี้ยง (30 คน x 240 บาท x 10 วัน) | 144,000 บาท  72,000 บาท |
| **รวม** |  |  |
| งบดำเนินการ : ค่าใช้สอย | ค่าเดินทางวิทยากร(4 คน x 2500 บาท x 10 วัน)  ค่าพาหนะ (1 คัน x 4000 บาท x 10 วัน)  ค่าถ่ายเอกสาร และสิ่งพิมพ์ (40 ชุด x 250 บาท)  ค่าเช่าสถานที่ (10 ครั้ง x 5000 บาท) | 100,000 บาท  40,000 บาท  10,000 บาท  50,000 บาท |
| **รวม** |  |  |
| งบดำเนินการ : ค่าวัสดุ | ค่าวัสดุสำนักงาน  ค่าวัสดุการทำอุปกรณ์/นวัตกรรม | 20,000 บาท  60,000 บาท |
| **รวม** |  | **496,000 บาท** |
| **รวมงบประมาณทั้งหมด** | **สี่แสนเก้าหมื่นหกพันบาทถ้วน** | **496,000 บาท** |

**11. สถานที่ / พื้นที่ดำเนินการ**

| **ในประเทศ/ต่างประเทศ** | **ชื่อประเทศ/จังหวัด** | **พื้นที่ที่ทำวิจัย** | **ชื่อสถานที่** |
| --- | --- | --- | --- |
|
| ในประเทศ | กาฬสินธุ์ | ภาคสนาม | บ้านข้าวหลาม ต.กมลาไสย |

**12. ประโยชน์ที่คาดว่าจะได้รับ (Impact)** **แนวทางการนำไปใช้ประโยชน์ และหน่วยงานที่คาดว่าจะนำผลงานและนวัตกรรมไปใช้ประโยชน์**

1. ผู้ปกครองได้แนวคิดเพื่อต่อยอดการสร้างพัฒนาการให้กับเด็กที่กำลังมีพัฒนาการให้กับเด็กในช่วงอายุ 0 – 5 ปี

2. ผู้ปกครองได้รับความรู้ ได้แนวคิดสร้างสรรค์การสร้างกิจกรรม และการสร้างอุปกรณ์เพิ่มพัฒนาการให้กับเด็กในช่วงอายุ 0 – 5 ปี ทำให้คุณภาพชีวิตของประชาชนในชุมชมดีขึ้นในด้านสุขภาพ

3. เกิดเครือข่ายระหว่างหน่วยงานเพื่อความร่วมมือการบริการวิชาการร่วมกัน

4. หน่วยงานสาธารณสุขได้นำผลการดำเนินงานไปกำหนดแผนยุทธศาสตร์การเสริมสร้างพัฒนาการเด็กของชุมชน ขณะที่สถาบันอุดมศึกษาได้นำความรู้เพื่อออกให้บริการวิชาการกับชุมชน นักศึกษาที่ร่วมบริการสามารถสร้างสรรค์นวัตกรรมได้จากความรู้ที่เรียนรู้มา

**13. ผู้รับผิดชอบ**

หัวหน้าโครงการ

**(ชื่อ - สกุล ไทย)** ผศ.ดร.พูนศักดิ์ ศิริโสม

**(ชื่อ – สกุล อังกฤษ)** Asst.prof. POONSAK SIRISOM, Ph.D.

**ตำแหน่งปัจจุบัน** อาจารย์ประจำหลักสูตรสถิติศาสตร์ประยุกต์ และผู้อำนวยการสำนัก

มาตรฐานและประกันคุณภาพ

**สถานที่ทำงาน** มหาวิทยาลัยราชภัฏมหาสารคาม

ผู้ร่วมโครงการวิจัย

| **คำนำหน้า** | **ชื่อ-สกุล** | **หน่วยงาน** |
| --- | --- | --- |
| นาง | เบญจมาภรณ์ ศิริโสม | สำนักงานสาธารสุขอำเภอกมลาไสย |
| ภญ.ดร. | อรนุช วงศ์วัฒนาเสถียร | อาจารย์ประจำสาขาสาธารสุขชุมชน |
| นาย | ชัชวาลย์ ลิ้มรัชตะกุล | อาจารย์ประจำสาขาปฐมวัย |
| นางสาว | ชลธิชา ไชยดิษฐ | นักศึกษาสาขาสถิติศาสตร์ประยุกต์ |
| นางสาว | ศรัญญา ปะนะภูเต | นักศึกษาสาขาสถิติศาสตร์ประยุกต์ |
| นางสาว | กาจญนา พัสโสดา | นักศึกษาสาขาสถิติศาสตร์ประยุกต์ |
| นางสาว | ฐานิดา เหล่าวงษี | นักศึกษาสาขาปฐมวัย |
| นางสาว | วิยดา พิมทำมา | นักศึกษาสาขาปฐมวัย |
| นาย | ชาญชัย ปรามุทา | นักศึกษาสาขาปฐมวัย |
| นางสาว | ปิยะฉัตร ปานเรือนแสน | นักศึกษาสาขาสาธารณสุขชุมชน |
| นางสาว | ราณี ภูจอมแก้ว | นักศึกษาสาขาสาธารณสุขชุมชน |
| นาย | ศราวุฒิ ไชยศรี | นักศึกษาสาขาสาธารณสุขชุมชน |